Charles Chaplin (maler)

Charles Joshua Chaplin (født 8. juni 1825 i Andelys i Frankrike, død 30. januar 1891 i Paris) var en fransk maler og grafiker. Hans mor var fransk og faren engelsk. Chaplin ble først fransk statsborger i 1886.

Biografi 
Chaplin var i 1845 elev av Michel Martin Drolling ved det franske kunstakademiet École nationale supérieure des beaux-arts i 1845. Chaplin var da stilmessig påvirket av rokokko-maleriet, og den tandre paletten i arbeidene hans fra denne tiden minner om fargene til kunstnerne Jean-Siméon Chardin og Jean-Étienne Liotard. Keiserinne Eugenie av Frankrike satte stor pris på Chaplins kunst, og bestilte flere malerier fra ham. Hun ga ham også i oppdrag å dekorere Halvsirkel-salen i Elysépalasset, Garnier-operaen og Tuileriene. Chaplin ble utnevnt til det annet keiserdømmes hoffmaler, og regnes som en av de såkalte akademi-malerne i Frankrike. Blant elevene hans finner vi blant andre Mary Cassatt, Louise Abbéma og norske Mathilde Dietrichson.

Chaplin viet seg særlig til såkalt landskapskunst – hovedsakelig med motiver fra Auvergne og Lozère – frem til 1851, da han begynte å stille ut portretter. Dikteren Xavrier Aubriet dediserte sonette Porchers des Cévennes til Chaplin; dedikasjonsteksten lød Til Charles Chaplin som har malt griser og kvinner (på fransk: À Charles Chaplin qui a peint des cochons et des femmes).

Maleriene hans befinner seg i dag i museer i Bordeaux, Bayonne, Bourges, Mulhouse, Paris, Reims, Rouen og i Baltimore.

Sønnen Arthur Chaplin ble for øvrig maler i likhet med sin far.

Utstillinger 
Chaplin deltok på Parisersalongen i 1845, 1847, 1848, 1849, 1851, 1852, 1853, 1855, 1857, 1859 (i 1859 avviste juryen et verk med tittelen Aurora, utvilsomt fordi det var for sensuelt med datidens øyne), 1861, 1863, 1864, 1865, 1866 (En Drøm/Un rêve, utsmykning til hotell Demidoff), 1867 og 1868.

Elever og etterlignere 
 Den spanske maleren Ramon Mosquera Y Vidal: kfr. et maleri solgt av auksjonshuset Christie's i Amsterdam den 5. september 2007, katalognr. 282, gjengitt på site Askart

Verker 
 Bayonne, Musée Bonnat, Allégorie de la Nuit, olje på lerret, 36 x 35 cm, 1874. 
 Lille, Musée des Beaux-Arts, Portrait d’Ernest Feydeau.
 Paris, Musée du Louvre, (Fonds d’Orsay), Portrait de jeune femme au nœud noir, pastell, 43 x 30 cm, 
 Lyon, musée des Beaux-Arts, La Jeune Fille au nid, 1869.
 Paris, Musée d’Orsay, Portrait de jeune fille, 35 x 27 cm, 
 Paris, Musée des Beaux-Arts de la ville de Paris (Petit Palais), Portrait de Madame Charles Chaplin, født Jeanne Marie-Antoinette Rüttre,  olje på lerret, 152 x 106 cm, 1863.
 Paris, (forsvunnet), un plafond de Chaplin décorait le salon rose du Palais des Tuileries.
 Buenos Aires (Argentina), Museo Nacional de Bellas Artes, Rêverie.

Bibliografi 
 Cécile Ritzenthaler, L’École des beaux-arts du XIX siècle, les pompiers, Paris, Mayer, 1987.
 Adeline Germond «Charles J. Chaplin, la vie et l'œuvre 1847-1870», Le Journal des arts, n° 328, 25 juin – 8 juillet 2010, p. 33

Referanser

Eksterne lenker 
 
  Base Joconde
  Charles J. Chaplin (site de spécialiste)
  Artcyclopédia

Franske malere
Personer fra departementet Eure
Fødsler i 1825
Dødsfall i 1891